**Kedves Versenyző!**

**Olvasd el figyelmesen a gyakorlati feladat leírását! A rajz elkészítésére 60 perc áll rendelkezésedre. Ne feledkezz meg a folyamatos mentésről munka közben!**

**Készíts meseillusztrációt J. K. Rowling Harry Potter című könyvsorozatához a következők szerint:**

1. Nyiss egy új rajzlapot! **Mentsd** el a munkádat **Vezetéknév\_Keresztnév.png** formátumban a **megadott mappába!**
2. A rajzlap méretei: **szélessége: 22 cm**, **magassága: 14 cm** legyen!
3. A rajzlapod legyen **fekvő** tájolású, zárd **vízszintesen és függőlegesen középre!**
4. Készíts egy **ovális alakú,** **szimmetrikus kviddicspályát** a lapod közepére **felülnézetben**, a rajzlapod oldalaitól **1 cm** távolságra! A pályát a mappádban látott kép alapján készítsd el! Legyen a kviddicspálya füvének a színe **RGB (45; 200; 50),** a **pályavonalak** legyenek **fehérek, a középkör 2 cm sugarú szabályos kör, a gólkarikák mezőrésze világosbarna,** a **gólkarikák sárgák!** (Használhatod a rácsot, a nagyítást!)
5. Rajzolj a pálya középpontjába egy fél cm nagyságú, szabályos kör alakú, sárga **aranycikeszt** (szárnyas aranylabdácska, lásd a labdák.pdf-et), **invertáld a labda egyik szárnyát!** Rajzolj köré **négy egyforma, de más ruhájú** **játékost** **seprűn**, **alulra, felülre, jobbra és balra**, mindegyik más irányba nézzen (használj forgatást)!
6. A pálya **jobb oldalán,** **Nimbus 2000** feliratú **seprűjén Harry** **Potter** üljön!
7. Készíts **három új játékost** és helyezd el a pályán úgy, hogy **másold** le az egyik, cikesz köré rajzolt játékost, majd **kicsinyítsd** le. Ezután **másolj** le egy másikat és **nagyítsd** fel, majd **másold** le a harmadikat, majd kicsit **döntsd** meg!
8. Rajzolj a **bal felső sarokba** egy **2 cm** széles, **1 cm** magas **téglalap** alakú **zászlót** **sárga** kerettel, **zöld** kitöltéssel, írd a zászló **közepére igazítva**, hogy **Griffendél,** **Lucida Handwriting** betűtípussal, **félkövér, 10-es méretű**, **sárga** színű **betűkkel!**
9. **Egészítsd ki a rajzod esztétikusan általad kitalált tárgyakkal, szereplőkkel!** Rajzolhatsz például kvaffot (futball labda méretű élénkpiros gömb), gurkókat (két vasgolyó), ütőket, lelátókat, nézőközönséget, de vigyázz arra, hogy a kép ízléses maradjon! („Söprögethetsz” is – kijelölés+shift-tel – a seprűk mögött)!

**Ellenőrizd a mentést!**

**Sikeres versenyzést kíván a versenybizottság!**