**Kedves Versenyző!**

Feladatod egy vezetéssel kapcsolatos cikk formázása lesz szövegszerkesztő program segítségével, és egy rajz elkészítése a témához kapcsolódóan rajzkészítő programmal. A feladat megoldásához rendelkezésedre áll a forrás.docx és a minta.png.

A feladatodat mentsd neved és kerületed megadásával (például: *Vezetéknév Keresztnév 03*.docx) a rajzodat pedig *Vezetéknév Keresztnév 03*.png néven.

**Ne feledkezz meg a gyakori mentésről!**

A feladatot alapvetően a minta alapján kell elkészítened, de néhány *szöveg* formázáshoz az alábbiakban találsz segítséget:

* A forrás szöveg tartalmaz zárójelben lévő részeket, ezeket a formázott szöveg nem tartalmazza. Töröld őket.
* Minden margó 2 cm-es.
* Használt betűtípus Times New Roman. Kivétel a 7-es szám, mely WordArt.
* Használt betűméret a címnél 14-es, a szövegben 12-es, a lábjegyzetben 10-es, a WordArt-ban pedig 36-os.
* WordArt-nál a színekre nem kell figyelned, arra, hogy az igazítása vízszintesen a lap középen legyen viszont igen.
* A dokumentumban használt térköz előtte és utána 6 pt-os. Kivétel a cím és a lábjegyzet, ahol előttük nincsen térköz.
* A szöveg egészében automatikus elválasztást kell alkalmaznod.
* A saját rajzod melletti bekezdés jobb oldali behúzása legyen 8 cm.

A következőkben a *rajzra* vonatkozóan találsz leírásokat:

* A rajzlapod legyen 22x15 cm.
* Belső nézetből készíts el egy autót, ahol a vezető szemszögéből látható a kép. Látszódjon a kormánykerék, a műszerfal és a visszapillantó tükör.
* Az autó egy minimum két sávos autóúton haladjon. Ne feledkezz meg a választóvonalról!
* Az autó előtt kisebb és nagyobb, egyforma, de színben eltérő autók láthatóak, valamint egy kamion.
* Látszódjon a forgalom a másik, ellentétes irányú oldalon is!
* A távolban látszódjon a kitalált úti cél neve Brush Script MT betűtípussal felírva egy út menti táblára.
* A rajzodat ne felejtsd el saját ötletekkel gazdagítani.

Sikeres versenyzést kíván a versenybizottság!