**Kedves Versenyző!**

Készíts 4 diából álló bemutatót a minta alapján a következő témakörből: Háromdimenziós számítógépes munkakörnyezet. A szükséges forrásállományokat a Forrás mappában találod.

Munkádat mentsd el a megadott helyre ***Vezetéknév\_Keresztnév.ppt/pptx*** néven.

1. Az első dia **háttere** egyszínű RGB (250, 240, 200) világossárga, a többi dia **háttere** legyen egyforma, színátmenetes: a végpontoknál RGB(130, 60, 10) barna, 15%-nál és 85%-nál fehér, 50%-nál az első dia színével azonos világossárga.
2. Minden dián az **élőlábban** (kivéve a címdián) jobb oldalt jelenjen meg a dia száma! Az utolsó dián az élőlábban bal oldalon jelenjen meg a dátum, ami frissüljön automatikusan, mérete 20-as, színe fehér legyen!
3. A diákon a **címek** WordArt stílusú, színátmenetes kitöltésű, aranyszínű, Arial, 44-es méretű, félkövér, dőlt árnyékolt betűk. A 2. és a 3. dián a címek 2\*12 cm-es **szövegdobozban** legyenek. A szövegdoboz kitöltése RGB(130, 60, 10) barna, a címdián 10 pontos finom éllel.
4. Az **1. diára** illeszd be a *rajzol.jpg* képet, 9\*14 cm-es méretben, narancssárga, 18 pontos ragyogással, és árnyékold felül, jobb oldalt! A kép alatt jelenjen meg a neved! A betűk mérete 20-as, Calibri, dőlt, színük fekete.
5. A **2. diába** illeszd be a megfelelő helyre a *fej.jpg* és a *motor.jpg* képeket, méretük arányosan az eredeti kép 50%-a legyen, 10 pt vastag, dupla, barna színű kerettel! A bal oldali szöveg ritkítása 4 pt. Az „itt” szót tedd hiperhivatkozássá (ld. nyers.docx). A jobb oldali szöveg középre igazított, 30-as méretű, fekete színű.
6. A **3. diára** szúrd be a *leonar3do.jpg*képet, vágd a megadott alakzatra (egyszerű alakzat, szamárfül). Az egeret a képre tolva olvashatunk információt a kép eredeti készítőjéről. A szövegben használj aláhúzást, csillag alakú felsorolásjelet, kék betűszínt.   
   A Forrás után legyen két hiperhivatkozás.
7. A **4. dián** a címet két egymásra helyezett alakzatba helyezd el, (rajzolj egy téglalapot, a csomópontokat szerkeszd). A külső alakzat körvonala 6 pt-os, a pontvonal színe barna. Szúrd be a *szemuveg.jpg* és *madar.jpg* képeket, majd tükrözd őket. A rajz többi részét neked kell alakzatokból elkészítened (vektorgrafika). A rajzodba a monitorra szúrd be a számítógép képernyőképét.
8. Állíts be a diákra egységes **áttűnést**! Az utolsó diáról az **akciógomb** a kezdő diára léptet.
9. Készíts **animációt**!

* Az **1. dián** a kép kattintás nélkül, 1 másodperc késleltetéssel, 1 másodperc alatt alulról felfele ússzon be.
* A **2. dián** a két kép automatikusan, egymás után, elfordulással jelenjen meg.
* A **3. dián** a szöveg növekedéssel és fordulással, soronként (bekezdésenként) jelenjen meg.

***Sikeres versenyzést kíván a versenybizottság!***

|  |  |
| --- | --- |
| **Minta:** | |
| 1. dia | 2. dia |
| 3. dia | 4. dia |